אלחנן בן נון

הרב אלחנן בן נון (י"ח בכסלו תש"י דצמבר 1949) הוא רב היישוב שילה לשעבר ומחבר ספרים. כיהן כ-15 שנה כראש ישיבת בית אורות.

ביוגרפיה
נולד בחיפה לד"ר יחיאל בן נון (פישר) ולד"ר שושנה בן נון (רוזה פירסט), מחנכים וחוקרים בתחומי היהדות והלשון העברית. אחיו, הרב יואל בן נון, הוא ממייסדי ישיבת הר עציון, ומחולל מרכזי של "מהפכת התנ"ך" בישיבות הדתיות לאומיות.

למד בישיבת כפר הרא"ה אצל הרב משה צבי נריה והרב אברהם צוקרמן. בשנים תשכ"ח - תשכ"ט למד בישיבת מרכז הרב אצל הרב צבי יהודה קוק והרב אברהם שפירא. היה ממקימי ישיבת הר עציון בה למד בשנים תש"ל - תשל"ד אצל הרב יהודה עמיטל והרב אהרון ליכטנשטיין.

לאחר מכן התמנה לרב הקיבוץ ראש צורים. בין השנים תש"מ - תש"פ כיהן כרב היישוב שילה, משנת תשנ"ג כיהן כראש ישיבת בית אורות בירושלים עד לפרישתו בשנת תשס"ח.

פרסם מאמרים תורנים בכתבי העת תחומין, צוהר, יש"ע ימינו, ועוד. מרצה במכללת אפרתה.

נשוי ומתגורר בשילה. היישוב גבעת הראל נקרא על שמו של בנו הראל בן נון, שנרצח, יחד עם שלמה ליבמן, בידי מחבל, בעת שמירה על היישוב יצהר.

חיבוריו
 הררי עז : שיעורים בספר שופטים. 452 עמ'. בהוצאת ספריית בית אל.
 טיפול בגינת הנוי. ערכו הרב אלחנן בן-נון, הרב שאול רייכנברג. 113 עמ'.
 לתקופות הימים: שיחות ובירורים בענייני השעה.
 שיעורים לימים הנוראים. נערך על ידי תלמידי הישיבה.
 יש תקוה לאחריתך.
 נפתולי אחוה בתולדות ישראל,  [ירושלים] :‏ ישיבת בית אורות,‏ [תשפ"א 2021].

קישורים חיצוניים
 שיעוריו באתר ישיבה
 שיעוריו בערוץ מאיר
 מאמריו באתר רמב"יש
 שיעוריו בערוץ היוטיוב
 שיעוריו באתר ישיבת בית אורות
 
 הרב אלחנן בן נון - כתבות ומאמרים, באתר ערוץ 7

הערות שוליים

רבני הציונות הדתית בישראל
בוגרי ישיבת מרכז הרב
ראשי ישיבות הסדר
בוגרי ישיבת כפר הרא"ה
תלמידי הרצי"ה קוק
בוגרי ישיבת הר עציון
שילה: אישים
תלמידי הרב אברהם אלקנה שפירא
תלמידי הרב אהרן ליכטנשטיין
יהודה ושומרון: רבנים
גוש עציון: רבנים
רבני קיבוצים
רבנים שקראו לסרב לפקודת פינוי שטחים
ישראלים שנולדו ב-1949